জুলাই মাসের ৩ তারিখে তাঁরা একত্র হয়ে বেরিয়ে পড়েন। লক্ষ্য শিয়ালকোটের কাছে সীমান্ত পার হয়ে ভারতে ঢুকবেন। তাঁরা চারজনে একটি ট্যাক্সি নিয়ে সীমান্তের কাছের মারালা নামের একটি জায়গায় আসেন। সেখানে একটি দরগা ছিল। দরগাটি ছিল একটি টিলার ওপর। তাঁরা ট্যাক্সির ড্রাইভারকে ছেড়ে দিয়ে টিলার নিচে অপেক্ষা করলেন। রাত নামলে চারজন বীরযোদ্ধা সীমান্ত পার হওয়ার জন্য পথে নামলেন। মারালার কাছে ছিল সুনাওয়ার তায়ী নদী। নদীর ওপর ড্যাম আছে। ড্যাম পার হয়েই পালাতে হবে। তাঁরা সিদ্ধান্ত নিয়ে এগোলেন। তাঁরা জানেন, নদী পার হলেই পাওয়া যাবে ভারতীয় সীমান্ত।